ועדת העבודה, הרווחה והבריאות, כנסת 18, פרוטוקול מספר 329, 2010-07-14 10:30

חיים כץ: בוקר טוב.

חיים כץ: יום רביעי, ג' באב התש"ע, 14 ביולי 2010 ואני מתכבד לפתוח את הישיבה החמישית של ועדת העבודה, הרווחה והבריאות.

חיים כץ: על סדר היום תקנות הביטוח הלאומי (דמי קבורה), התש"ע-2010.

חיים כץ: גבירתי מהביטוח הלאומי, בבקשה.

שרי בכר: כידוע המוסד לביטוח לאומי משלם דמי קבורה למשפחת הנפטר עבור הוצאות יום הקבורה.

שרי בכר: דמי הקבורה האלה משתלמים לחברות הקבורה.

חיים כץ: הוצאות יום הקבורה?

שרי בכר: הוצאות יום הקבורה.

שרי בכר: כן.

חיים כץ: בגין הקבורה.

שרי בכר: כן.

שרי בכר: בגין הקבורה.

שרי בכר: בהחלט.

חיים כץ: כי יש הוצאות אחרות כמו אוטובוסים, כיבוד וכולי.

שרי בכר: לא.

שרי בכר: בגין הקבורה עצמה.

חיים כץ: אצלנו עורכי הדין, אנחנו צריכים לדייק במלים.

שרי בכר: בשנות ה-90 נערכה בדיקה כלכלית שמצאה שיש לקבוע תעריף משתנה של דמי הקבורה בהתאם לגודל החברה הקוברת, בין היתר.

שרי בכר: בעצם דמי הקבורה הפכו לתעריף משתנה כאשר לחברות הקטנות יש תעריף מסוים ולחברות הגדולות תעריף אחר.

שרי בכר: לאורך השנים התגלו עיוותים כלכליים בתעריפים ובשל העיוותים האלה הוגש צו על תנאי בבג"ץ נגד המוסד לביטוח לאומי ושר הרווחה, לתקן את העיוותים האלה.

שרי בכר: במקביל לאותו דיון בבג"ץ, המוסד לביטוח לאומי יצא למכרז – יועץ חיצוני, חברת מרטין סופמן – על מנת לבדוק האם אכן קיימים עיוותים ולהחליט מהו התעריף הנכון והמתאים ביותר לשלם לחברות הקבורה.

שרי בכר: יש לציין שהצו על תנאי בעצם הוגש על ידי החברות הקטנות שטענו שהן נפגעות.

שרי בכר: עד שהתקבלו התוצאות של הייעוץ החיצוני, ניתנה הסכמה במסגרת בג"ץ לכך שלחברות הקבורה הקטנות יועלה בשלב זה תעריף דמי הקבורה, אבל לחברות הקבורה הגדולות, שעל פי הבדיקות נדרשנו להוריד את דמי הקבורה, לא ניגע בשלב זה.

שרי בכר: נקבעה הוראת שעה שמעלה אך ורק לחברות הקבורה הקטנות ולא מורידה לחברות הקבורה הגדולות.

שרי בכר: הוראת השעה הזאת הסתיימה ואנחנו מבקשים כרגע להאריך אותה בשנה נוספת מכיוון שטרם הסתיימו הליכי השימוע לחברות הגדולות וטרם הסתיימה הבדיקה לעניין החברות הגדולות ואנחנו לא רוצים ליצור פגיעה בחברות הגדולות לפני שכמובן נבדק הנושא לעומק.

חיים כץ: את חושבת ששנה תספיק לכם?

שרי בכר: אנחנו כבר לקראת הסיום.

חיים כץ: אם כן, לשם מה אתם צריכים שנה?

שרי בכר: אני אסביר.

שרי בכר: הליך השימוע מורכב מכך שהחברות הגדולות בעצם נתנו את העמדות שלהן.

חיים כץ: מי אלה החברות הגדולות?

שרי בכר: דוגמאות לחברות הגדולות – ירושלים, תל אביב וחיפה.

שמעון נבון: 11 חברות גדולות.

שרי בכר: 11 חברות גדולות מתוך כ-600 ומשהו חברות קבורה שקיימות בישראל.

שרי בכר: הן הגישו את התגובות שלהן.

חיים כץ: יש 600 חברות קבורה?

שרי בכר: כ-600 חברות.

שרי בכר: אני לא יכולה לתת את המספר המדויק, אבל כ-600 חברות קבורה שמטפלות באזורי טיפול שונים בארץ.

חיים כץ: יש ישובים שיש בהם כמה חברות קבורה?

שמעון נבון: כן.

שרי בכר: בירושלים לדוגמה פועלות כמה חברות קבורה כי זה אזור טיפול מאוד מאוד גדול.

חיים כץ: וכולן מסונפות לחברת גג?

שרי בכר: בירושלים, לא.

שרי בכר: בתל אביב לדוגמה, למיטב ידיעתי זו חברה אחת.

חיים כץ: מה התפקיד של חברת קדישא בישראל?

שרי בכר: חברת קדישא מטפלת בקבורת הנפטרים לפי ההלכה היהודית.

חיים כץ: והחברות האחרות, במה הן מטפלות?

שרי בכר: גם כן.

שרי בכר: אלה חברות קבורה.

שרי בכר: כולן חברות קבורה שמטפלות בקבורה.

חיים כץ: והן לא כפופות לחברה קדישא?

שרי בכר: לא.

שרי בכר: כל חברת קדישא היא חברה בפני עצמה.

שמעון נבון: היא עמותה שונה.

שרי בכר: עמותה או חברה שמטפלת באזור טיפול מסוים.

חיים כץ: יש כ-600 חברות קדישא שונות.

שרי בכר: כן.

שמעון נבון: גופים.

שרי בכר: שוב, זה תלוי.

שרי בכר: יש גם מועצות דתיות מקומיות.

חיים כץ: אין מיתון בעבודה הזאת?

שרי בכר: אני חושבת שזה התחום היחידי שאין בו מיתון.

חיים כץ: אבל תוחלת החיים עולה.

שרי בכר: בסופו של דבר, לצערנו, אנחנו מגיעים לאותה נקודה.

שרי בכר: הליכי השימוע לחברות הגדולות נעשו כך שהן הגישו את הטענות שלהן ואנחנו בדקנו את הטענות.

שרי בכר: על מנת לעשות באמת בדיקה מקיפה, הוצאנו את זה גם לרואה חשבון שיבדוק עלויות נוספות וכרגע נשלחו כבר המכתבים כמעט לכל החברות הקדישא לצורך הטענות שלנו ואנחנו ממתינים לשמוע את תגובותיהן ולסיים את הליך השימוע.

שרי בכר: אני צופה שתוך 12 חודשים – לאור הוראת השעה המוארכת – נסיים את הליכי השימוע ונוכל להגדיר, לאחר הוראת השעה הזאת, או אף לפני, מהו התעריף הנכון והמדויק ביותר.

חיים כץ: תודה רבה.

אבנר עופר: אני ממשרד רואה חשבון בועז מקלר.

אבנר עופר: אנחנו ייצגנו את הקיבוצים והמושבים בנושא הזה.

אבנר עופר: ראיתי את התקנות ויש לנו הערה לגבי הסכומים.

אבנר עופר: הסכומים שכתובים כאן הם סכומים של 2005 ולא של 2010.

שמעון נבון: ידוע.

אבנר עופר: יש כאן בעיה מסוימת.

שמעון נבון: לא, אין בעיה.

שרי בכר: יש שיטת עדכון.

אבנר עופר: אני מכיר את שיטת העדכון.

אבנר עופר: יש הוראת שעה קודמת שהייתה והיא הייתה בסדר גמור, והוראת השעה הזאת יכולה ליצור בעיה.

שרי בכר: למה?

אבנר עופר: כי הסכום שכתוב כאן הוא 3,500, מעודכן לינואר 2010 ולינואר 2011.

שרי בכר: אבל יש שיטת עדכון בסעיף 266 והסכומים האלה שקבועים כאן יעודכנו בהתאם לשיטת העדכון הקבועה בחוק.

שרי בכר: אלה תקנות וזה חוק.

שרי בכר: זה כפוף לשיטת העדכון שקבועה בחוק.

אבנר עופר: אני יודע, אבל כפי שרשום כאן, יש כאן בעיה מסוימת.

חיים כץ: תגיד מה הבעיה.

שרי בכר: אני לא מצליחה להבין את הבעיה.

אבנר עופר: אני אומר שהבעיה היא שהסכומים שכתובים הם סכומים של 2005.

שרי בכר: אבל הסכומים האלה יעודכנו.

חיים כץ: הם יעודכנו ויוצמדו לבסיס 2005.

אבנר עופר: זה לא מה שכתוב כאן.

שרי בכר: אני לא מצליחה להבין מה הבעיה.

שרי בכר: יש כרגע את הסכומים הקבועים כי זאת הוראת השעה הקודמת, אבל הוספנו סעיף שאומר שלשנים 2010-2011 זה יעודכן בהתאם לשיטת עדכון.

אבנר עופר: אם תעדכנו בפועל, אין בעיה.

שרי בכר: אנחנו מעדכנים כל הזמן.

זיו מגור: סעיף 266 לחוק שמכוחו מוארכת הוראת השעה הזאת קובע בסיפא שלו ש"הסכומים שנקבעו כאמור יעודכנו מדי שנה משנת 2006 ואילך, ב-1 בינואר של כל שנה לפי שיעור עליית המדד שפורסם לאחרונה לפני אותו יום לעומת המדד שפורסם לפני ה-1 בינואר של השנה הקודמת".

אבנר עופר: עם זה אין בעיה.

אבנר עופר: אתה אומר שהסכום של 3,500 ---

חיים כץ: בסדר.

חיים כץ: הבנו אותך, נעבור להקראה.

יעקובית ישפה: תקנות הביטוח הלאומי (דמי קבורה) (הוראת שעה), התש"ע-2010

יעקובית ישפה: 1.

יעקובית ישפה: הוראת שעה

יעקובית ישפה: "4

יעקובית ישפה: 1.

יעקובית ישפה: נפטר שמלאו לו 10 שנים 3,500

יעקובית ישפה: לו 10 שנים

יעקובית ישפה: 2.

יעקובית ישפה: תחולה

יעקובית ישפה: (ב) הסכומים הנקובים בתקנה 1 יעודכנו לגבי השנים 2010 ועד 2011, לפי המנגנון הקבוע בסעיף 266 לחוק.

חיים כץ: תודה רבה.

חיים כץ: אנחנו מצביעים.

חיים כץ: ה צ ב ע ה התקנות אושרו פה אחד מאחר ואני היחידי כאן, התקנות אושרו פה אחד.

חיים כץ: תודה רבה.

חיים כץ: אני אכן מקווה שלפני תום 12 החודשים את תביאו את התקנות.